title: Vykonávacie nariadenie Komisie (EÚ) 2016/1832 zo 17. októbra 2016, ktorým sa menia vzory certifikátov na dovoz mäsových prípravkov, mäsových výrobkov a opracovaných žalúdkov, mechúrov a čriev, ako aj čerstvého mäsa z domácich nepárnokopytníkov do Únie stanovené v rozhodnutiach 2000/572/ES a 2007/777/ES a nariadení (EÚ) č. 206/2010, pokiaľ ide o požiadavky týkajúce sa verejného zdravia v súvislosti s rezíduami (Text s významom pre EHP)

text:
               18.10.2016

               SK

               Úradný vestník Európskej únie

               L 280/13

         VYKONÁVACIE NARIADENIE KOMISIE (EÚ) 2016/1832
   zo 17. októbra 2016,
   ktorým sa menia vzory certifikátov na dovoz mäsových prípravkov, mäsových výrobkov a opracovaných žalúdkov, mechúrov a čriev, ako aj čerstvého mäsa z domácich nepárnokopytníkov do Únie stanovené v rozhodnutiach 2000/572/ES a 2007/777/ES a nariadení (EÚ) č. 206/2010, pokiaľ ide o požiadavky týkajúce sa verejného zdravia v súvislosti s rezíduami
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 2002/99/ES zo 16. decembra 2002 ustanovujúcu pravidlá pre zdravie zvierat, ktorými sa riadi produkcia, spracovanie, distribúcia a uvádzanie produktov živočíšneho pôvodu určených na ľudskú spotrebu na trh (1), a najmä na jej článok 9 ods. 2 písm. b) a článok 9 ods. 4,
   so zreteľom na nariadenie Európskeho parlamentu a Rady (ES) č. 853/2004 z 29. apríla 2004, ktorým sa ustanovujú osobitné hygienické predpisy pre potraviny živočíšneho pôvodu (2), a najmä na jeho článok 7 ods. 2 písm. a),
   keďže:

               (1)

               Rozhodnutím Komisie 2000/572/ES (3) sa stanovujú podmienky týkajúce sa zdravia zvierat a ľudí a veterinárnej certifikácie vzťahujúce sa na dovoz zásielok určitých mäsových prípravkov z tretích krajín do Únie. Stanovuje sa v ňom, že takéto zásielky sprevádza zdravotné osvedčenie v súlade so vzorom stanoveným v jeho prílohe II („zdravotné osvedčenie pre mäsové prípravky“).

               (2)

               Rozhodnutím Komisie 2007/777/ES (4) sa stanovujú veterinárne a zdravotné podmienky na dovoz zásielok mäsových výrobkov a opracovaných žalúdkov, mechúrov a čriev do Únie. Stanovuje sa v ňom, že do Únie sa majú dovážať iba zásielky, ktoré spĺňajú požiadavky vzoru certifikátu zdravia zvierat a verejného zdravia stanoveného v prílohe III k danému rozhodnutiu („certifikát zdravia zvierat pre mäsové výrobky a opracované komodity“) a ktoré sprevádza takýto certifikát.

               (3)

               Nariadením Komisie (EÚ) č. 206/2010 (5) sa stanovujú požiadavky na veterinárnu certifikáciu vzťahujúce sa na dovoz do Únie zásielok čerstvého mäsa koňovitých zvierat určených na ľudskú spotrebu. Stanovuje sa v ňom, že takéto zásielky sa môžu dovážať iba vtedy, ak ich sprevádza veterinárne osvedčenie vyhotovené v súlade so vzorom veterinárneho osvedčenia EQU pre čerstvé mäso okrem mletého mäsa z domácich nepárnokopytníkov (Equus caballus, Equus asinus a ich krížencov) stanoveným v časti 2 prílohy II („osvedčenie EQU“) k uvedenému nariadeniu.

               (4)

               V smernici Rady 96/22/ES (6) sa zakazuje okrem iného dovoz mäsa alebo výrobkov z tretích krajín určených na ľudskú spotrebu a získaných zo zvierat, ktorým boli podávané určité látky vrátane beta-agonistov. Touto smernicou sa umožňuje dovoz zvierat určených na chov a plemenných zvierat na konci ich reprodukčného obdobia alebo mäsa z nich z tretích krajín, ktoré môžu poskytnúť záruky aspoň rovnocenné zárukám stanoveným v uvedenej smernici, ktoré boli stanovené na účely použitia kapitoly V smernice Rady 96/23/ES (7) obsahujúcej opatrenia, ktoré sa majú prijať v prípade porušenia.

               (5)

               V smernici 96/23/ES sa stanovujú opatrenia na monitorovanie prítomnosti určitých látok a skupín rezíduí v živých zvieratách a živočíšnych produktoch. Stanovuje sa v nej, že dovoz jatočných zvierat a produktov živočíšneho pôvodu určených na ľudskú spotrebu sa môže povoliť iba z tretích krajín, ktorých monitorovací plán bol schválený Komisiou.

               (6)

               Domáce nepárnokopytníky zvyčajne nie sú chované výlučne na produkciu mäsa a na bitúnok sú posielané len na konci ich produktívneho života. V Únii sa zvieratá čeľade koňovitých považujú za zvieratá určené na výrobu potravín, pokiaľ nie sú definitívne vylúčené zo zabitia na ľudskú spotrebu v súlade so smernicou Európskeho parlamentu a Rady 2001/82/ES (8).

               (7)

               Po audítorských misiách v niektorých tretích krajinách, kde sa zistili nedostatky, a s cieľom zabezpečiť súlad s ustanoveniami smernice 96/22/ES je potrebné posilniť záruky týkajúce sa dovozu čerstvého mäsa zvierat čeľade koňovitých určeného na ľudskú spotrebu, mäsových prípravkov, mäsových výrobkov a opracovaných žalúdkov, mechúrov a čriev z nich vyrobených, pokiaľ ide o monitorovanie látok a skupín rezíduí a látok uvedených v prílohe I k smernici 96/23/ES.

               (8)

               Preto by sa zdravotné osvedčenie pre mäsové prípravky, certifikát zdravia zvierat pre mäsové výrobky a opracované komodity a osvedčenie EQU mali zmeniť tak, aby poskytovali potrebné záruky, že komodity, na ktoré sa vzťahujú, ak sú vyrobené z domácich nepárnokopytníkov alebo obsahujú mäso z nich, boli vyrobené z mäsa, ktoré spĺňa požiadavky stanovené pre dovoz čerstvého mäsa z domácich nepárnokopytníkov.

               (9)

               Rozhodnutia 2000/572/ES a 2007/777/ES a nariadenie (EÚ) č. 206/2010 by sa preto mali zodpovedajúcim spôsobom zmeniť.

               (10)

               Aby sa predišlo akémukoľvek narušeniu obchodu, dovoz do Únie zásielok komodít, ktoré sprevádza zdravotné osvedčenie pre mäsové prípravky, certifikát zdravia zvierat pre mäsové výrobky a opracované komodity a osvedčenie EQU vydané v súlade s rozhodnutiami 2000/572/ES a 2007/777/ES a nariadením (EÚ) č. 206/2010 pred prijatím zmien zavedených týmto nariadením by mal byť naďalej povolený počas prechodného obdobia.

               (11)

               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

         PRIJALA TOTO NARIADENIE:
   Článok 1
   Zmena rozhodnutia 2000/572/ES
   Príloha II k rozhodnutiu 2000/572/ES sa mení v súlade s prílohou I k tomuto nariadeniu.
   Článok 2
   Zmena rozhodnutia 2007/777/ES
   Príloha III k rozhodnutiu 2007/777/ES sa mení v súlade s prílohou II k tomuto nariadeniu.
   Článok 3
   Zmena nariadenia (EÚ) č. 206/2010
   Časť 2 prílohy II k nariadeniu (EÚ) č. 206/2010 sa mení v súlade s prílohou III k tomuto nariadeniu.
   Článok 4
   Prechodné ustanovenia
   1.   Počas prechodného obdobia do 31. marca 2017 je naďalej povolené dovážať do Únie zásielky mäsových prípravkov, ktoré sprevádza zdravotné osvedčenie pre mäsové prípravky vydané v súlade so vzorom stanoveným v prílohe II k rozhodnutiu 2000/572/ES pred prijatím zmien zavedených týmto nariadením za predpokladu, že osvedčenie bolo vydané najneskôr 28. februára 2017.
   2.   Počas prechodného obdobia do 31. marca 2017 je naďalej povolené dovážať do Únie zásielky mäsových výrobkov a opracovaných žalúdkov, mechúrov a čriev, ktoré sprevádza certifikát zdravia zvierat pre mäsové výrobky a opracované komodity vydaný v súlade so vzorom stanoveným v prílohe III k rozhodnutiu 2007/777/ES pred prijatím zmien zavedených týmto nariadením za predpokladu, že certifikát bol vydaný najneskôr 28. februára 2017.
   3.   Počas prechodného obdobia do 31. marca 2017 je naďalej povolené dovážať do Únie zásielky čerstvého mäsa zvierat čeľade koňovitých určeného na ľudskú spotrebu, ktoré sprevádza osvedčenie EQU vydané v súlade so vzorom stanoveným v časti 2 prílohy II k nariadeniu (EÚ) č. 206/2010 pred prijatím zmien zavedených týmto nariadením za predpokladu, že osvedčenie bolo vydané najneskôr 28. februára 2017.
   Článok 5
   Nadobudnutie účinnosti
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 17. októbra 2016

            Za Komisiu

            predseda

         Jean-Claude JUNCKER

      (1)  Ú. v. ES L 18, 23.1.2003, s. 11.

      (2)  Ú. v. EÚ L 139, 30.4.2004, s. 55.

      (3)  Rozhodnutie Komisie 2000/572/ES z 8. septembra 2000 stanovujúce podmienky na zdravie zvierat a ľudí a veterinárnu certifikáciu pre dovozy mletého mäsa a mäsových prípravkov z tretích krajín a ktorým sa ruší rozhodnutie č. 97/29/ES (Ú. v. ES L 240, 23.9.2000, s. 19).

      (4)  Rozhodnutie Komisie 2007/777/ES z 29. novembra 2007, ktorým sa ustanovujú veterinárne a zdravotné podmienky a vzorové osvedčenia na dovoz určitých mäsových výrobkov a opracovaných žalúdkov, mechúrov a čriev z tretích krajín určených na ľudskú spotrebu a ktorým sa zrušuje rozhodnutie 2005/432/ES (Ú. v. EÚ L 312, 30.11.2007, s. 49).

      (5)  Nariadenie Komisie (EÚ) č. 206/2010 z 12. marca 2010, ktorým sa ustanovujú zoznamy tretích krajín, území alebo ich častí, z ktorých sa povoľuje vstup určitých zvierat a čerstvého mäsa do Európskej únie, a požiadavky na vydávanie veterinárnych osvedčení (Ú. v. EÚ L 73, 20.3.2010, s. 1).

      (6)  Smernica Rady 96/22/ES z 29. apríla 1996 o zákaze používania určitých látok s hormonálnym alebo tyrostatickým účinkom a beta-agonistov pri chove dobytka, ktorou sa zrušujú smernice 81/602/EHS, 88/146/EHS a 88/299/EHS (Ú. v. ES L 125, 23.5.1996, s. 3).

      (7)  Smernica Rady 96/23/ES z 29. apríla 1996 o opatreniach na monitorovanie určitých látok a ich rezíduí v živých zvieratách a živočíšnych produktoch a o zrušení smerníc 85/358/EHS a 86/469/EHS a rozhodnutí 89/187/EHS a 91/664/EHS (Ú. v. ES L 125, 23.5.1996, s. 10).

      (8)  Smernica Európskeho parlamentu a Rady 2001/82/ES zo 6. novembra 2001, ktorou sa ustanovuje zákonník Spoločenstva o veterinárnych liekoch (Ú. v. ES L 311, 28.11.2001, s. 1).

      PRÍLOHA I
      V prílohe II k rozhodnutiu 2000/572/ES vo vzore veterinárneho a zdravotného osvedčenia pre mäsové prípravky určené na zaslanie do Európskej únie z tretích krajín sa do Potvrdenia o verejnom zdraví v časti II dopĺňa tento bod II.1.10.:

                     „(2) [II.1.10.

                     ak obsahujú materiál z domácich nepárnokopytníkov, čerstvé mäso použité pri príprave mäsových prípravkov:

                                    buď (2)

                                 [bolo získané z domácich nepárnokopytníkov, ktoré boli bezprostredne pred zabitím držané najmenej počas šiestich mesiacov, alebo od narodenia, pokiaľ boli zabité vo veku menej ako šesť mesiacov, alebo od dovozu koňovitých zvierat určených na výrobu potravín z členského štátu Európskej únie, ak boli dovezené menej ako šesť mesiacov pred zabitím, v tretej krajine:

                                             a)

                                             v ktorej je v prípade domácich nepárnokopytníkov:

                                                         i)

                                                         zakázané podávanie tyrostatických látok, stilbénov, derivátov stilbénov, ich solí a esterov, estradiolu 17ß a jeho esterových derivátov;

                                                         ii)

                                                         povolené podávanie iných látok, ktoré majú estrogénny, androgénny alebo gestagénny účinok, a beta-agonistov len na:

                                                                     —

                                                                     terapeutické ošetrenie vymedzené v článku 1 ods. 2 písm. b) smernice 96/22/ES, ak sa uplatňuje v súlade s článkom 4 ods. 2 uvedenej smernice, alebo

                                                                     —

                                                                     zootechnické ošetrenie vymedzené v článku 1 ods. 2 písm. c) smernice 96/22/ES, ak sa uplatňuje v súlade s článkom 5 uvedenej smernice; a

                                             b)

                                             ktorá mala najmenej počas šiestich mesiacov pred zabitím zvierat zavedený plán monitorovania skupín rezíduí a látok uvedených v prílohe I k smernici 96/23/ES, ktorý sa vzťahuje na koňovité zvieratá narodené v tretej krajine a dovezené do tretej krajiny a ktorý bol schválený v súlade s článkom 29 ods. 1 štvrtým pododsekom smernice 96/23/ES.]]

                                    a/alebo (2)

                                 [bolo dovezené z členského štátu Európskej únie.]]“

      PRÍLOHA II
      V prílohe III k rozhodnutiu 2007/777/ES vo vzore certifikátu zdravia zvierat a verejného zdravia pre určité mäsové výrobky a opracované žalúdky, mechúre a črevá určené na zaslanie do Európskej únie z tretích krajín sa do Potvrdenia o zdravotnej neškodnosti v časti II dopĺňa tento bod II.2.10.:

                     „(2) II.2.10.

                     ak obsahujú materiál z domácich koňovitých zvierat, čerstvé mäso, žalúdky, mechúre alebo črevá použité pri príprave mäsových výrobkov a/alebo opracovaných žalúdkov, mechúrov a čriev

                                 (2) buď

                                 [bolo/boli získané z domácich koňovitých zvierat, ktoré boli bezprostredne pred zabitím držané najmenej počas šiestich mesiacov, alebo od narodenia, pokiaľ boli zabité vo veku menej ako šesť mesiacov, alebo od dovozu koňovitých zvierat určených na výrobu potravín z členského štátu Európskej únie, ak boli dovezené menej ako šesť mesiacov pred zabitím, v tretej krajine:

                                             a)

                                             v ktorej je v prípade domácich koňovitých:

                                                         i)

                                                         zakázané podávanie tyrostatických látok, stilbénov, derivátov stilbénov, ich solí a esterov, estradiolu 17ß a jeho esterových derivátov;

                                                         ii)

                                                         povolené podávanie iných látok, ktoré majú estrogénny, androgénny alebo gestagénny účinok, a beta-agonistov len na:

                                                                     —

                                                                     terapeutické ošetrenie vymedzené v článku 1 ods. 2 písm. b) smernice 96/22/ES, ak sa uplatňuje v súlade s článkom 4 ods. 2 uvedenej smernice, alebo

                                                                     —

                                                                     zootechnické ošetrenie vymedzené v článku 1 ods. 2 písm. c) smernice 96/22/ES, ak sa uplatňuje v súlade s článkom 5 uvedenej smernice; a

                                             b)

                                             ktorá mala najmenej počas šiestich mesiacov pred zabitím zvierat zavedený plán monitorovania skupín rezíduí a látok uvedených v prílohe I k smernici 96/23/ES, ktorý sa vzťahuje na koňovité zvieratá narodené v tretej krajine a dovezené do tretej krajiny a ktorý bol schválený v súlade s článkom 29 ods. 1 štvrtým pododsekom smernice 96/23/ES.]

                                 (2) a/alebo

                                 [bolo/boli dovezené z členského štátu Európskej únie.]“

      PRÍLOHA III
      V časti 2 prílohy II k nariadeniu (EÚ) č. 206/2010 sa vo vzore veterinárneho osvedčenia EQU pre čerstvé mäso okrem mletého mäsa z domácich nepárnokopytníkov (Equus caballus, Equus asinus a ich krížencov) nahrádza bod II.1.7. v časti II potvrdenia o zdravotnej neškodnosti takto:

                     „II.1.7.

                     mäso bolo získané z domácich nepárnokopytníkov, ktoré boli bezprostredne pred zabitím držané najmenej počas šiestich mesiacov, alebo od narodenia, pokiaľ boli zabité vo veku menej ako šesť mesiacov, alebo od dovozu koňovitých zvierat určených na výrobu potravín z členského štátu Európskej únie, ak boli dovezené menej ako šesť mesiacov pred zabitím, v tretej krajine:

                                 a)

                                 v ktorej je v prípade domácich nepárnokopytníkov:

                                             i)

                                             zakázané podávanie tyrostatických látok, stilbénov, derivátov stilbénov, ich solí a esterov, estradiolu 17ß a jeho esterových derivátov;

                                             ii)

                                             povolené podávanie iných látok, ktoré majú estrogénny, androgénny alebo gestagénny účinok, a beta-agonistov len na:

                                                         —

                                                         terapeutické ošetrenie vymedzené v článku 1 ods. 2 písm. b) smernice 96/22/ES, ak sa uplatňuje v súlade s článkom 4 ods. 2 uvedenej smernice, alebo

                                                         —

                                                         zootechnické ošetrenie vymedzené v článku 1 ods. 2 písm. c) smernice 96/22/ES, ak sa uplatňuje v súlade s článkom 5 uvedenej smernice; a

                                 b)

                                 ktorá mala najmenej počas šiestich mesiacov pred zabitím zvierat zavedený plán monitorovania skupín rezíduí a látok uvedených v prílohe I k smernici 96/23/ES, ktorý sa vzťahuje na koňovité zvieratá narodené v tretej krajine a dovezené do tretej krajiny a ktorý bol schválený v súlade s článkom 29 ods. 1 štvrtým pododsekom smernice 96/23/ES;“


title: Vykonávacie nariadenie Komisie (EÚ) 2016/104 z 27. januára 2016 o povolení prípravku zo Saccharomyces cerevisiae MUCL 39885 ako kŕmnej doplnkovej látky pre menej významné druhy prežúvavcov na výkrm a produkciu mlieka (držiteľ povolenia Prosol SpA) (Text s významom pre EHP)

text:
               28.1.2016

               SK

               Úradný vestník Európskej únie

               L 21/71

         VYKONÁVACIE NARIADENIE KOMISIE (EÚ) 2016/104
   z 27. januára 2016
   o povolení prípravku zo Saccharomyces cerevisiae MUCL 39885 ako kŕmnej doplnkovej látky pre menej významné druhy prežúvavcov na výkrm a produkciu mlieka (držiteľ povolenia Prosol SpA)
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
   keďže:

               (1)

               Nariadením (ES) č. 1831/2003 sa stanovuje, že na používanie doplnkových látok vo výžive zvierat je potrebné povolenie, a stanovujú sa ním aj podmienky a postupy udeľovania takýchto povolení.

               (2)

               V súlade s článkom 7 nariadenia (ES) č. 1831/2003 bola predložená žiadosť o povolenie prípravku zo Saccharomyces cerevisiae MUCL 39885. K žiadosti boli pripojené údaje a doklady v zmysle požiadaviek článku 7 ods. 3 nariadenia (ES) č. 1831/2003.

               (3)

               Uvedená žiadosť sa týka povolenia prípravku zo Saccharomyces cerevisiae MUCL 39885 ako kŕmnej doplnkovej látky pre menej významné druhy prežúvavcov na výkrm a produkciu mlieka, ktorý sa má zaradiť do kategórie doplnkových látok „zootechnické doplnkové látky“.

               (4)

               Uvedená doplnková látka už bola vykonávacím nariadením Komisie (EÚ) č. 170/2011 (2) povolená na použitie pre prasiatka, vykonávacím nariadením Komisie (EÚ) č. 1119/2010 (3) pre dojnice a kone, vykonávacím nariadením Komisie (EÚ) č. 896/2009 (4) pre prasnice a vykonávacím nariadením Komisie (EÚ) č. 1059/2013 (5) pre hovädzí dobytok na výkrm.

               (5)

               Európsky úrad pre bezpečnosť potravín (ďalej len „úrad“) dospel vo svojom stanovisku z 9. júla 2015 (6) k záveru, že prípravok zo Saccharomyces cerevisiae MUCL 39885 nemá za navrhovaných podmienok použitia nepriaznivé účinky na zdravie zvierat, zdravie ľudí ani na životné prostredie. Úrad zastáva názor, že závery o účinnosti, ku ktorým dospel v predchádzajúcich stanoviskách pre najvýznamnejšie druhy zvierat na výkrm a produkciu mlieka, možno uplatniť aj na menej významné druhy prežúvavcov na výkrm a produkciu mlieka. Špecifické požiadavky na monitorovanie po uvedení na trh nepovažuje za nutné. Okrem toho overil správu o metóde analýzy kŕmnej doplnkovej látky v krmivách, ktorú predložilo referenčné laboratórium stanovené nariadením (ES) č. 1831/2003.

               (6)

               Z posúdenia prípravku zo Saccharomyces cerevisiae MUCL 39885 vyplýva, že podmienky na udelenie povolenia v zmysle článku 5 nariadenia (ES) č. 1831/2003 sú splnené. Používanie uvedeného prípravku by sa preto malo povoliť v zmysle znenia prílohy k tomuto nariadeniu.

               (7)

               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

         PRIJALA TOTO NARIADENIE:
   Článok 1
   Prípravok uvedený v prílohe, ktorý patrí do kategórie doplnkových látok „zootechnické doplnkové látky“ a do funkčnej skupiny „stabilizátory črevnej mikroflóry“, sa za podmienok stanovených v uvedenej prílohe povoľuje ako doplnková látka vo výžive zvierat.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 27. januára 2016

            Za Komisiu

            predseda

         Jean-Claude JUNCKER

      (1)  Ú. v. EÚ L 268, 18.10.2003, s. 29.

      (2)  Nariadenie Komisie (EÚ) č. 170/2011 z 23. februára 2011, ktoré sa týka povolenia Saccharomyces cerevisiae MUCL 39885 ako kŕmnej doplnkovej látky pre prasiatka (odstavené) a ktorým sa mení a dopĺňa nariadenie (ES) č. 1200/2005 (držiteľ povolenia Prosol SpA) (Ú. v. EÚ L 49, 24.2.2011, s. 8).

      (3)  Nariadenie Komisie (EÚ) č. 1119/2010 z 2. decembra 2010, ktoré sa týka povolenia používania Saccharomyces cerevisiae MUCL 39885 ako kŕmnej doplnkovej látky pre dojnice a kone a ktorým sa mení a dopĺňa nariadenie (ES) č. 1520/2007 (držiteľ povolenia Prosol SpA) (Ú. v. EÚ L 317, 3.12.2010, s. 9).

      (4)  Nariadenie Komisie (ES) č. 896/2009 z 25. septembra 2009 o povolení nového použitia Saccharomyces cerevisiae MUCL 39885 ako kŕmnej doplnkovej látky pre prasnice (držiteľ povolenia Prosol SpA) (Ú. v. EÚ L 256, 29.9.2009, s. 6).

      (5)  Vykonávacie nariadenie Komisie (EÚ) č. 1059/2013 z 29. októbra 2013 o povolení prípravku zo Saccharomyces cerevisiae MUCL 39885 (držiteľ povolenia spoločnosť Prosol SpA) ako kŕmnej doplnkovej látky pre výkrmové zvieratá a o zmene rozhodnutia (ES) č. 492/2006 (Ú. v. EÚ L 289, 31.10.2013, s. 30).

      (6)  Vestník EFSA (EFSA Journal) (2015) 13(7):4199.

      PRÍLOHA

                  Identifikačné číslo doplnkovej látky

                  Názov/meno držiteľa povolenia

                  Doplnková látka

                  Zloženie, chemický vzorec, opis, analytická metóda

                  Druh alebo kategória zvierat

                  Maximálny vek

                  Minimálny obsah

                  Maximálny obsah

                  Iné ustanovenia

                  Koniec platnosti povolenia

                  JTK/kg kompletného krmiva s obsahom vlhkosti 12 %

                     Kategória zootechnických doplnkových látok. Funkčná skupina: stabilizátory črevnej mikroflóry

                  4b1710

                  Prosol S.p.A

                     Saccharomyces cerevisiae MUCL 39885

                     Zloženie doplnkovej látky

                  Prípravok zo Saccharomyces cerevisiae MUCL 39885 s obsahom minimálne:
                  1 × 1010 JTK/g doplnkovej látky v tuhej forme

                     Charakteristika účinnej látky

                  Životaschopné bunky zo Saccharomyces cerevisiae MUCL 39885

                     Analytická metóda
                      (1)

                  Stanovenie počtu mikroorganizmov: metóda liatych platní s použitím agaru s chlóramfenikolom, glukózou a kvasinkovým extraktom (EN 15789:2009)
                  Identifikácia: metóda polymerázovej reťazovej reakcie (PCR)

                  Menej významné prežúvavce na výkrm

                  —

                  4 × 109

                  —

                              1.

                              V návode na použitie doplnkovej látky a premixu je potrebné uviesť podmienky skladovania a stabilitu pri peletovaní.

                              2.

                              Na účely bezpečnosti: počas manipulácie je nutné používať okuliare a rukavice.

                  17. februára 2026

                  Menej významné prežúvavce na produkciu mlieka

                  2 × 109

         (1)  Podrobné informácie o analytických metódach sú k dispozícii na tejto webovej stránke referenčného laboratória Európskej únie pre kŕmne doplnkové látky: https://ec.europa.eu/jrc/en/eurl/feed-additives/evaluation-reports.


title: Vykonávacie nariadenie Komisie (EÚ) 2015/272 z  19. februára 2015 , ktorým sa mení vykonávacie nariadenie (EÚ) č. 612/2013 o fungovaní registra hospodárskych subjektov a daňových skladov, súvisiacich štatistikách a podávaní správ podľa nariadenia Rady (EÚ) č. 389/2012 o administratívnej spolupráci v oblasti spotrebných daní

text:
               20.2.2015

               SK

               Úradný vestník Európskej únie

               L 47/10

         VYKONÁVACIE NARIADENIE KOMISIE (EÚ) 2015/272
   z 19. februára 2015,
   ktorým sa mení vykonávacie nariadenie (EÚ) č. 612/2013 o fungovaní registra hospodárskych subjektov a daňových skladov, súvisiacich štatistikách a podávaní správ podľa nariadenia Rady (EÚ) č. 389/2012 o administratívnej spolupráci v oblasti spotrebných daní
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EÚ) č. 389/2012 z 2. mája 2012 o administratívnej spolupráci v oblasti spotrebných daní a zrušení nariadenia (ES) č. 2073/2004 (1), a najmä na jeho článok 22,
   keďže:

               (1)

               Malo by sa predísť situáciám, keď registrovaní príjemcovia alebo oprávnení prevádzkovatelia daňových skladov nepravdivo tvrdia, že v súlade s článkom 17 ods. 2 smernice Rady 2008/118/ES (2) získali povolenie na prepravu tovaru podliehajúceho spotrebnej dani do miesta priamej dodávky v režime pozastavenia dane.

               (2)

               Registrovaní príjemcovia a oprávnení prevádzkovatelia daňových skladov by preto mali mať možnosť prostredníctvom centrálneho registra uvedeného v článku 19 ods. 4 nariadenia (EÚ) č. 389/2012 overiť, či registrovaní príjemcovia alebo oprávnení prevádzkovatelia daňových skladov takéto povolenie získali.

               (3)

               Vykonávacie nariadenie Komisie (EÚ) č. 612/2013 (3) by sa preto malo zodpovedajúcim spôsobom zmeniť.

               (4)

               Komisii je potrebné poskytnúť dostatok času, aby mohla vykonať zmeny v registri hospodárskych subjektov a daňových skladov uvedenom v článku 19 ods. 1 nariadenia (EÚ) č. 389/2012.

               (5)

               Opatrenia stanovené v tomto nariadení sú v súlade so stanoviskom Výboru pre spotrebné dane,

         PRIJALA TOTO NARIADENIE:
   Článok 1
   V článku 6 ods. 3 písm. a) vykonávacieho nariadenia (EÚ) č. 612/2013 sa dopĺňa tento bod iv):

                  „iv)

                  informácie o kóde úlohy subjektu, z ktorých vyplýva, či registrovaný príjemca alebo oprávnený prevádzkovateľ daňového skladu má v súlade s článkom 17 ods. 2 smernice 2008/118/ES povolenie na prepravu tovaru podliehajúceho spotrebnej dani do miesta priamej dodávky (skupina údajov 2.3 uvedená v tabuľke 2 prílohy I).“

   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   Uplatňuje sa od 1. marca 2015.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 19. februára 2015

            Za Komisiu

            predseda

         Jean-Claude JUNCKER

      (1)  Ú. v. EÚ L 121, 8.5.2012, s. 1.

      (2)  Smernica Rady 2008/118/ES zo 16. decembra 2008 o všeobecnom systéme spotrebných daní a o zrušení smernice 92/12/EHS (Ú. v. EÚ L 9, 14.1.2009, s. 12).

      (3)  Vykonávacie nariadenie Komisie (EÚ) č. 612/2013 z 25. júna 2013 o fungovaní registra hospodárskych subjektov a daňových skladov, súvisiacich štatistikách a podávaní správ podľa nariadenia Rady (EÚ) č. 389/2012 o administratívnej spolupráci v oblasti spotrebných daní (Ú. v. EÚ L 173, 26.6.2013, s. 9).


title: Vykonávacie nariadenie Komisie (EÚ) č. 516/2012 z  18. júna 2012 o vydávaní dovozných povolení pre žiadosti podané v priebehu prvých siedmich dní mesiaca júna 2012 v rámci colných kvót otvorených nariadením (ES) č. 533/2007 pre hydinové mäso

text:
               19.6.2012

               SK

               Úradný vestník Európskej únie

               L 158/11

         VYKONÁVACIE NARIADENIE KOMISIE (EÚ) č. 516/2012
   z 18. júna 2012
   o vydávaní dovozných povolení pre žiadosti podané v priebehu prvých siedmich dní mesiaca júna 2012 v rámci colných kvót otvorených nariadením (ES) č. 533/2007 pre hydinové mäso
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na nariadenie Komisie (ES) č. 1301/2006 z 31. augusta 2006, ktorým sa ustanovujú všeobecné pravidlá pre správu dovozných colných kvót pre poľnohospodárske produkty spravovaných prostredníctvom systému dovozných licencií (2), a najmä na jeho článok 7 ods. 2,
   so zreteľom na nariadenie Komisie (ES) č. 533/2007 zo 14. mája 2007, ktorým sa otvárajú colné kvóty a zabezpečuje sa ich správa v odvetví hydinového mäsa (3), a najmä na jeho článok 5 ods. 6,
   keďže:

               (1)

               Nariadením (ES) č. 533/2007 sa otvorili colné kvóty na dovoz výrobkov v sektore hydinového mäsa.

               (2)

               Žiadosti o dovozné povolenia podané v priebehu prvých siedmich dní mesiaca júna 2012 na čiastkové obdobie od 1. júla do 30. septembra 2012 pri niektorých kvótach prevyšujú množstvá, ktoré sú k dispozícii. Malo by sa teda určiť, do akej miery sa môžu dovozné povolenia vydávať, stanovením koeficientu pridelenia, ktorý sa má uplatňovať na požadované množstvá,

         PRIJALA TOTO NARIADENIE:
   Článok 1
   Na žiadosti o dovozné povolenia podané podľa nariadenia (ES) č. 533/2007 na čiastkové obdobie od 1. júla do 30. septembra 2012 sa uplatňujú koeficienty pridelenia uvedené v prílohe k tomuto nariadeniu.
   Článok 2
   Toto nariadenie nadobúda účinnosť 19. júna 2012.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 18. júna 2012

            Za Komisiu v mene predsedu

         José Manuel SILVA RODRÍGUEZ

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 238, 1.9.2006, s. 13.

      (3)  Ú. v. EÚ L 125, 15.5.2007, s. 9.

      PRÍLOHA

                  Číslo skupiny

                  Poradové číslo

                  Koeficient pridelenia pre žiadosti o dovozné povolenia podané na čiastkové obdobie 1.7.2012-30.9.2012
                  (%)

                  P1

                  09.4067

                  2,249919

                  P2

                  09.4068

                  83,471245

                  P3

                  09.4069

                  0,421587


title: Vykonávacie nariadenie Komisie (EÚ) č. 774/2013 z  12. augusta 2013 o používaní prípravku Lactobacillus kefiri DSM 19455 ako kŕmnej doplnkovej látky pre všetky druhy zvierat  Text s významom pre EHP

text:
               13.8.2013

               SK

               Úradný vestník Európskej únie

               L 217/30

         VYKONÁVACIE NARIADENIE KOMISIE (EÚ) č. 774/2013
   z 12. augusta 2013
   o používaní prípravku Lactobacillus kefiri DSM 19455 ako kŕmnej doplnkovej látky pre všetky druhy zvierat
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
   keďže:

               (1)

               V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení.

               (2)

               V súlade s článkom 7 nariadenia (ES) č. 1831/2003 bola predložená žiadosť o povolenie prípravku Lactobacillus kefiri DSM 19455. K žiadosti boli priložené údaje a doklady vyžadované podľa článku 7 ods. 3 nariadenia (ES) č. 1831/2003.

               (3)

               Uvedená žiadosť sa týka povolenia prípravku Lactobacillus kefiri DSM 19455 ako kŕmnej doplnkovej látky pre všetky druhy zvierat, ktorá sa má zaradiť do kategórie doplnkových látok „technologické doplnkové látky“.

               (4)

               Európsky úrad pre bezpečnosť potravín (ďalej len „úrad“) dospel vo svojom stanovisku z 13. marca 2013 (2) k záveru, že prípravok nemá za navrhovaných podmienok použitia nepriaznivé účinky na zdravie zvierat, zdravie ľudí, ani na životné prostredie. Úrad takisto dospel k záveru, že prípravok zlepšuje aeróbnu stabilitu siláže prostredníctvom zvýšenia produkcie kyseliny octovej a zníženia pH siláže v prípade ľahko a stredne ťažko silážovateľných materiálov. Úrad nepovažuje osobitné požiadavky na monitorovanie po uvedení na trh za potrebné. Úrad takisto overil správu o metódach analýzy kŕmnych doplnkových látok v krmive, ktorú predložilo referenčné laboratórium zriadené nariadením (ES) č. 1831/2003.

               (5)

               Z posúdenia príslušného prípravku vyplýva, že podmienky na udelenie povolenia v zmysle článku 5 nariadenia (ES) č. 1831/2003 sú splnené. Preto by sa používanie týchto prípravkov malo povoliť tak, ako sa uvádza v prílohe k tomuto nariadeniu.

               (6)

               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TOTO NARIADENIE:
   Článok 1
   Prípravok uvedený v prílohe, ktorý patrí do kategórie doplnkových látok „technologické doplnkové látky“ a do funkčnej skupiny „doplnkové látky do siláže“, sa povoľuje ako doplnková látka vo výžive zvierat za podmienok stanovených v uvedenej prílohe.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 12. augusta 2013

            Za Komisiu

            predseda

         José Manuel BARROSO

      (1)  Ú. v. EÚ L 268, 18.10.2003, s. 29.

      (2)  Vestník EFSA (EFSA Journal) (2013) 11(4):3177.

      PRÍLOHA

                  Identifikačné číslo doplnkovej látky

                  Názov/meno držiteľa povolenia

                  Doplnková látka

                  Zloženie, chemický vzorec, opis, analytická metóda

                  Druh alebo kategória zvierat

                  Maximálny vek

                  Minimálny obsah

                  Maximálny obsah

                  Iné ustanovenia

                  Koniec platnosti povolenia

                  CFU/kg čerstvého materiálu

                     Kategória technologických doplnkových látok. Funkčná skupina: doplnkové látky do siláže

                  1k20742

                  —

                     Lactobacillus kefiri DSM 19455

                                 Zloženie doplnkovej látky

                              Prípravok z Lactobacillus kefiri DSM 19455 s obsahom najmenej 1 × 1010 CFU/g doplnkovej látky

                                 Charakteristika účinnej látky

                              Životaschopné bunky Lactobacillus kefiri DSM 19455

                                 Analytická metóda
                                  (1)

                                          Stanovenie počtu mikroorganizmov v kŕmnej doplnkovej látke: metóda platňového nanášania (EN 15787)

                                          Identifikácia: gélová elektroforéza s pulzným poľom (PFGE)

                  Všetky druhy zvierat

                  —

                  —

                  —

                              1.

                              V návode na použitie doplnkovej látky a premixu uveďte podmienky skladovania.

                              2.

                              Minimálna dávka doplnkovej látky, ak sa nepoužíva v kombinácii s inými mikroorganizmami ako doplnkovými látkami do siláže: 5 × 107 CFU/kg čerstvého materiálu.

                              3.

                              Doplnková látka sa používa v prípade ľahko a stredne ťažko silážovateľných materiálov (2).

                              4.

                              Na účely bezpečnosti: pri manipulácii sa odporúča použitie ochrannej dýchacej masky a rukavíc.

                  2. septembra 2023

         (1)  Podrobné informácie o analytických metódach sú k dispozícii na tejto adrese referenčného laboratória: http://irmm.jrc.ec.europa.eu/EURLs/EURL_feed_additives/Pages/index.aspx

         (2)  Ľahko silážovateľné krmivo: > 3 % rozpustných uhľovodíkov v čerstvom materiáli. Stredne ťažko silážovateľné krmivo: 1,5 – 3,0 % rozpustných uhľovodíkov v čerstvom materiáli. Ako je vymedzené v nariadení Komisie (ES) č. 429/2008 (Ú. v. EÚ L 133, 22.5.2008, s. 1).


title: Vykonávacie nariadenie Komisie (EÚ) 2017/273 zo 16. februára 2017, ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               17.2.2017

               SK

               Úradný vestník Európskej únie

               L 40/70

         VYKONÁVACIE NARIADENIE KOMISIE (EÚ) 2017/273
   zo 16. februára 2017,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 16. februára 2017

            Za Komisiu

            v mene predsedu

         Jerzy PLEWA

            generálny riaditeľ

            Generálne riaditeľstvo pre poľnohospodárstvo a rozvoj vidieka

      (1)  Ú. v. EÚ L 347, 20.12.2013, s. 671.

      (2)  Ú. v. EÚ L 157, 15.6.2011, s. 1.

      PRÍLOHA

         Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  IL

                  337,2

                  MA

                  110,8

                  TN

                  194,0

                  TR

                  130,7

                  ZZ

                  193,2

                  0707 00 05

                  MA

                  64,9

                  TR

                  183,3

                  ZZ

                  124,1

                  0709 91 00

                  EG

                  128,6

                  ZZ

                  128,6

                  0709 93 10

                  MA

                  54,7

                  TR

                  180,1

                  ZZ

                  117,4

                  0805 10 22 , 0805 10 24 , 0805 10 28

                  EG

                  47,0

                  IL

                  74,2

                  MA

                  50,9

                  TN

                  56,6

                  TR

                  76,3

                  ZZ

                  61,0

                  0805 21 10 , 0805 21 90 , 0805 29 00

                  EG

                  93,2

                  IL

                  123,2

                  JM

                  122,7

                  MA

                  93,3

                  TR

                  85,5

                  ZZ

                  103,6

                  0805 22 00

                  IL

                  112,1

                  MA

                  103,8

                  ZZ

                  108,0

                  0805 50 10

                  EG

                  82,4

                  TR

                  98,6

                  ZZ

                  90,5

                  0808 10 80

                  CN

                  128,2

                  US

                  103,9

                  ZZ

                  116,1

                  0808 30 90

                  CL

                  121,2

                  CN

                  112,8

                  ZA

                  127,0

                  ZZ

                  120,3

         (1)  Nomenklatúra krajín stanovená nariadením Komisie (EÚ) č. 1106/2012 z 27. novembra 2012, ktorým sa vykonáva nariadenie Európskeho parlamentu a Rady (ES) č. 471/2009 o štatistike Spoločenstva o zahraničnom obchode s nečlenskými krajinami, pokiaľ ide o aktualizáciu nomenklatúry krajín a území (Ú. v. EÚ L 328, 28.11.2012, s. 7). Kód „ZZ“ znamená „iného pôvodu“.


title: Vykonávacie nariadenie Komisie (EÚ) 2015/1192 z 20. júla 2015, ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh schvaľuje účinná látka terpenoidná zmes QRD 460 a ktorým sa mení príloha k vykonávaciemu nariadeniu Komisie (EÚ) č. 540/2011 (Text s významom pre EHP)

text:
               21.7.2015

               SK

               Úradný vestník Európskej únie

               L 193/124

         VYKONÁVACIE NARIADENIE KOMISIE (EÚ) 2015/1192
   z 20. júla 2015,
   ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh schvaľuje účinná látka terpenoidná zmes QRD 460 a ktorým sa mení príloha k vykonávaciemu nariadeniu Komisie (EÚ) č. 540/2011
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 13 ods. 2,
   keďže:

               (1)

               V súlade s článkom 7 ods. 1 nariadenia (ES) č. 1107/2009 bola Holandsku 14. septembra 2011 doručená od spoločnosti AgraQuest Inc. (v súčasnosti Bayer CropScience AG) žiadosť o schválenie účinnej látky, ktorou je terpenoidná zmes QRD 460. V súlade s článkom 9 ods. 3 uvedeného nariadenia oznámilo Holandsko ako spravodajský členský štát Komisii 4. októbra 2011 prijateľnosť žiadosti.

               (2)

               Dňa 30. júla 2013 spravodajský členský štát predložil Komisii návrh hodnotiacej správy, ktorého kópiu predložil Európskemu úradu pre bezpečnosť potravín (ďalej len „úrad“) s posúdením, či od danej účinnej látky možno očakávať, že spĺňa kritériá schválenia stanovené v článku 4 nariadenia (ES) č. 1107/2009.

               (3)

               Úrad postupoval v súlade s článkom 12 ods. 1 nariadenia (ES) č. 1107/2009. V súlade s článkom 12 ods. 3 nariadenia (ES) č. 1107/2009 požiadal žiadateľa, aby členským štátom, Komisii a samotnému úradu poskytol dodatočné informácie. V máji 2014 predložil spravodajský členský štát úradu posúdenie dodatočných informácií vo forme aktualizovaného návrhu hodnotiacej správy.

               (4)

               Dňa 26. augusta 2014 úrad oznámil žiadateľovi, členským štátom a Komisii svoj záver, či v prípade účinnej látky, ktorou je terpenoidná zmes QRD 460, možno očakávať splnenie kritérií schválenia stanovených v článku 4 nariadenia (ES) č. 1107/2009 (2). Úrad svoje závery sprístupnil aj verejnosti.

               (5)

               Žiadateľ mal možnosť predložiť pripomienky k revíznej správe.

               (6)

               Dňa 29. mája 2015 Komisia predložila Stálemu výboru pre rastliny, zvieratá, potraviny a krmivá revíznu správu o účinnej látke, ktorou je terpenoidná zmes QRD 460, a návrh nariadenia pre prípad schválenia tejto látky.

               (7)

               Zistilo sa, že pokiaľ ide o jedno alebo viaceré reprezentatívne použitia najmenej jedného prípravku na ochranu rastlín, ktorý obsahuje uvedenú účinnú látku, a to najmä použitia, ktoré boli preskúmané a sú podrobne opísané v revíznej správe Komisie, došlo k splneniu kritérií schválenia stanovených v článku 4 nariadenia (ES) č. 1107/2009. Uvedené kritériá schválenia sa preto považujú za splnené. Preto je vhodné terpenoidnú zmes QRD 460 schváliť.

               (8)

               V súlade s článkom 13 ods. 2 nariadenia (ES) č. 1107/2009 v spojení s jeho článkom 6 a vzhľadom na súčasné vedecké a technické poznatky je však potrebné stanoviť určité podmienky a obmedzenia. Je najmä vhodné požadovať ďalšie potvrdzujúce informácie.

               (9)

               V súlade s článkom 13 ods. 4 nariadenia (ES) č. 1107/2009 by sa príloha k vykonávaciemu nariadeniu Komisie (EÚ) č. 540/2011 (3) mala zodpovedajúcim spôsobom zmeniť.

               (10)

               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

         PRIJALA TOTO NARIADENIE:
   Článok 1
   Schválenie účinnej látky
   Účinná látka terpenoidná zmes QRD 460 špecifikovaná v prílohe I sa schvaľuje za podmienok stanovených v uvedenej prílohe.
   Článok 2
   Zmeny vykonávacieho nariadenia (EÚ) č. 540/2011
   Príloha k vykonávaciemu nariadeniu (EÚ) č. 540/2011 sa mení v súlade s prílohou II k tomuto nariadeniu.
   Článok 3
   Nadobudnutie účinnosti a dátum uplatňovania
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 20. júla 2015

            Za Komisiu

            predseda

         Jean-Claude JUNCKER

      (1)  Ú. v. EÚ L 309, 24.11.2009, s. 1.

      (2)  Vestník EFSA (EFSA Journal) (2014) 12(10):3816. K dispozícii online: www.efsa.europa.eu.

      (3)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).

      PRÍLOHA I

                  Všeobecný názov, identifikačné čísla

                  IUPAC názov

                  Čistota (1)

                  Dátum schválenia

                  Schválenie platí do

                  Osobitné ustanovenia

                  terpenoidná zmes QRD 460
                  CIPAC č. 982

                  Terpenoidná zmes QRD 460 je zmesou troch zložiek:

                              —

                              α-terpinén: 1-izopropyl-4-metylcyklohexa-1,3-dién,

                              —

                                 p-cymén: 1-izopropyl-4-metylbenzén,

                              —

                                 d-limonén: (R)-4-izopropenyl-1-metylcyklohexén.

                  Nominálna koncentrácia každej zložky vo vyrobenej účinnej látke by mala byť takáto:

                              —

                              α-terpinén: 59,7 %,

                              —

                                 p-cymén: 22,4 %,

                              —

                                 d-limonén: 17,9 %.

                        Každá zložka musí mať takúto minimálnu čistotu:

                              —

                              α-terpinén: 89 %,

                              —

                                 p-cymén: 97 %,

                              —

                                 d-limonén: 93 %.

                  10. augusta 2015

                  10. augusta 2025

                  Pri vykonávaní jednotných zásad, na ktoré sa odkazuje v článku 29 ods. 6 nariadenia (ES) č. 1107/2009, sa musia zohľadniť závery revíznej správy o terpenoidnej zmesi QRD 460, a najmä jej dodatky I a II.
                  Pri tomto celkovom hodnotení musia členské štáty venovať osobitnú pozornosť:

                              a)

                              stabilite prípravkov pri skladovaní;

                              b)

                              ochrane prevádzkovateľov a pracovníkov a zaisteniu toho, aby v podmienkach používania bolo v náležitom prípade predpísané používanie primeraných osobných ochranných prostriedkov,

                              c)

                              ochrane podzemnej vody, ak sa účinná látka používa v oblastiach s citlivými pôdnymi a/alebo klimatickými podmienkami,

                              d)

                              ochrane povrchovej vody a vodných organizmov,

                              e)

                              ochrane včiel a necieľových článkonožcov.

                        V podmienkach používania musia byť v náležitom prípade uvedené opatrenia na zmiernenie rizika.
                  Žiadateľ musí predložiť potvrdzujúce informácie, pokiaľ ide o:

                              1.

                              technickú špecifikáciu vyrobenej účinnej látky (mala by sa predložiť analýza 5 dávok zmesi), ktorá sa zakladá na prijateľných a overených metódach analýzy. Malo by sa potvrdiť, že technický materiál neobsahuje žiadne relevantné nečistoty;

                              2.

                              Zhoda materiálu použitého pri toxikologických a ekotoxikologických štúdiách s potvrdenou technickou špecifikáciou;

                        Žiadateľ musí predložiť tieto informácie Komisii, členským štátom a úradu do 10. februára 2016.

         (1)  Ďalšie podrobnosti o identite a špecifikácii účinnej látky sú uvedené v revíznej správe.

      PRÍLOHA II
      V časti B prílohy k vykonávaciemu nariadeniu (EÚ) č. 540/2011 sa dopĺňa táto položka:

                     Bežný názov, identifikačné čísla

                     Názov IUPAC

                     Čistota (1)

                     Dátum schválenia

                     Koniec platnosti schválenia

                     Osobitné ustanovenia

                     „84

                     terpenoidná zmes QRD 460
                     CIPAC č. 982

                     Terpenoidná zmes QRD 460 je zmesou troch zložiek:

                                 —

                                 α-terpinén: 1-izopropyl-4-metylcyklohexa-1,3-dién,

                                 —

                                    p-cymén: 1-izopropyl-4-metylbenzén,

                                 —

                                    d-limonén: (R)-4-izopropenyl-1-metylcyklohexén.

                     Nominálna koncentrácia každej zložky vo vyrobenej účinnej látke by mala byť takáto:

                                 —

                                 α-terpinén: 59,7 %,

                                 —

                                    p-cymén: 22,4 %,

                                 —

                                    d-limonén: 17,9 %.

                           Každá zložka musí mať takúto minimálnu čistotu:

                                 —

                                 α-terpinén: 89 %,

                                 —

                                    p-cymén: 97 %,

                                 —

                                    d-limonén: 93 %.

                     10. augusta 2015

                     10. augusta 2025

                     Pri vykonávaní jednotných zásad, na ktoré sa odkazuje v článku 29 ods. 6 nariadenia (ES) č. 1107/2009, sa musia zohľadniť závery revíznej správy o terpenoidnej zmesi QRD 460, a najmä jej dodatky I a II.
                     Pri tomto celkovom hodnotení musia členské štáty venovať osobitnú pozornosť:

                                 a)

                                 stabilite prípravkov pri skladovaní;

                                 b)

                                 ochrane prevádzkovateľov a pracovníkov a zaisteniu toho, aby v podmienkach používania bolo v náležitom prípade predpísané používanie primeraných osobných ochranných prostriedkov,

                                 c)

                                 ochrane podzemnej vody, ak sa účinná látka používa v oblastiach s citlivými pôdnymi a/alebo klimatickými podmienkami,

                                 d)

                                 ochrane povrchovej vody a vodných organizmov,

                                 e)

                                 ochrane včiel a necieľových článkonožcov.

                           V podmienkach používania musia byť v náležitom prípade uvedené opatrenia na zmiernenie rizika.
                     Žiadateľ musí predložiť potvrdzujúce informácie, pokiaľ ide o:

                                 1.

                                 technickú špecifikáciu vyrobenej účinnej látky (mala by sa predložiť analýza analýzy 5 dávok zmesi), ktorá sa zakladá na prijateľných a overených metódach analýzy. Malo by sa potvrdiť, že technický materiál neobsahuje žiadne relevantné nečistoty;

                                 2.

                                 Zhoda materiálu použitého pri toxikologických a ekotoxikologických štúdiách s potvrdenou technickou špecifikáciou;

                           Žiadateľ musí predložiť tieto informácie Komisii, členským štátom a úradu do 10. februára 2016.“

         (1)  Ďalšie podrobnosti o identite a špecifikácii účinnej látky sú uvedené v revíznej správe.


title: Vykonávacie nariadenie Komisie (EÚ) č. 986/2011 z  30. septembra 2011 , ktorým sa do Registra chránených označení pôvodu a chránených zemepisných označení zapisuje názov [Queso Casín (CHOP)]

text:
               5.10.2011

               SK

               Úradný vestník Európskej únie

               L 260/11

         VYKONÁVACIE NARIADENIE KOMISIE (EÚ) č. 986/2011
   z 30. septembra 2011,
   ktorým sa do Registra chránených označení pôvodu a chránených zemepisných označení zapisuje názov [Queso Casín (CHOP)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín (1), a najmä na jeho článok 7 ods. 4 prvý pododsek,
   keďže:

               (1)

               V súlade s článkom 6 ods. 2 prvým pododsekom nariadenia (ES) č. 510/2006 bola žiadosť o zápis názvu „Queso Casín“ do registra, ktorú predložilo Španielsko, uverejnená v Úradnom vestníku Európskej únie
                   (2).

               (2)

               Komisii nebola v súlade s článkom 7 nariadenia (ES) č. 510/2006 oznámená žiadna námietka, tento názov sa preto musí zapísať do registra,

         PRIJALA TOTO NARIADENIE:
   Článok 1
   Názov uvedený v prílohe k tomuto nariadeniu sa zapisuje do registra.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 30. septembra 2011

            Za Komisiu v mene predsedu

         Dacian CIOLOȘ

            člen Komisie

      (1)  Ú. v. EÚ L 93, 31.3.2006, s. 12.

      (2)  Ú. v. EÚ C 321, 26.11.2010, s. 13.

      PRÍLOHA
      Poľnohospodárske výrobky určené na ľudskú spotrebu uvedené v prílohe I k zmluve:

         Trieda 1.3.   Syry

      ŠPANIELSKO
      Queso Casín (CHOP)


title: Vykonávacie nariadenie Komisie (EÚ) č. 1179/2013 z  20. novembra 2013 , ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               21.11.2013

               SK

               Úradný vestník Európskej únie

               L 312/36

      VYKONÁVACIE NARIADENIE KOMISIE (EÚ) č. 1179/2013
   z 20. novembra 2013,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 20. novembra 2013

            Za Komisiu v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 157, 15.6.2011, s. 1.

      PRÍLOHA
      Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  AL

                  59,9

                  MA

                  40,6

                  MK

                  50,7

                  TR

                  116,2

                  ZZ

                  66,9

                  0707 00 05

                  AL

                  44,6

                  MK

                  57,9

                  TR

                  91,5

                  ZZ

                  64,7

                  0709 93 10

                  MA

                  97,2

                  TR

                  134,2

                  ZZ

                  115,7

                  0805 20 10

                  MA

                  73,6

                  TR

                  76,1

                  ZA

                  155,8

                  ZZ

                  101,8

                  0805 20 30, 0805 20 50, 0805 20 70, 0805 20 90

                  IL

                  78,7

                  TR

                  75,0

                  UY

                  56,3

                  ZZ

                  70,0

                  0805 50 10

                  TR

                  72,6

                  ZZ

                  72,6

                  0808 10 80

                  BA

                  54,0

                  BR

                  93,9

                  CL

                  102,3

                  MK

                  38,5

                  NZ

                  93,9

                  US

                  117,9

                  ZA

                  204,0

                  ZZ

                  100,6

                  0808 30 90

                  CN

                  57,5

                  TR

                  116,3

                  ZZ

                  86,9

         (1)  Nomenklatúra krajín stanovená nariadením Komisie (ES) č. 1833/2006 (Ú. v. EÚ L 354, 14.12.2006, s. 19). Kód „ZZ“ znamená „iného pôvodu“.


title: Vykonávacie nariadenie Komisie (EÚ) č. 424/2013 zo 7. mája 2013 , ktorým sa schvaľuje nepodstatná zmena špecifikácie názvu zapísaného v Registri chránených označení pôvodu a chránených zemepisných označení [Ptujski lük (CHZO)]

text:
               9.5.2013

               SK

               Úradný vestník Európskej únie

               L 127/7

         VYKONÁVACIE NARIADENIE KOMISIE (EÚ) č. 424/2013
   zo 7. mája 2013,
   ktorým sa schvaľuje nepodstatná zmena špecifikácie názvu zapísaného v Registri chránených označení pôvodu a chránených zemepisných označení [Ptujski lük (CHZO)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 53 ods. 2 druhý pododsek,
   keďže:

               (1)

               Komisia v súlade s článkom 53 ods. 1 prvým pododsekom nariadenia (ES) č. 1151/2012 preskúmala žiadosť Slovinska o schválenie zmeny špecifikácie chráneného zemepisného označenia „Ptujski lük“ zapísaného do registra podľa vykonávacieho nariadenia Komisie (ES) č. 1362/2011 (2).

               (2)

               Žiadosť sa týka zmeny opisu výrobku a špecifických pravidiel balenia.

               (3)

               Komisia preskúmala predmetnú zmenu a dospela k záveru, že je opodstatnená. Vzhľadom na to, že v zmysle článku 53 ods. 2 nariadenia (ES) č. 1151/2012 ide o nepodstatnú zmenu, Komisia ju môže prijať bez použitia postupu stanoveného v článkoch 50 až 52 uvedeného nariadenia,

         PRIJALA TOTO NARIADENIE:
   Článok 1
   Špecifikácia chráneného zemepisného označenia „Ptujski lük“ sa mení v súlade s prílohou I k tomuto nariadeniu.
   Článok 2
   Konsolidovaný jednotný dokument, v ktorom sú uvedené hlavné body špecifikácie, je uvedený v prílohe II k tomuto nariadeniu.
   Článok 3
   Toto nariadenie nadobúda účinnosť dvadsiatym dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 7. mája 2013

            Za Komisiu v mene predsedu

         Dacian CIOLOȘ

            člen Komisie

      (1)  Ú. v. EÚ L 343, 14.12.2012, s. 1.

      (2)  Ú. v. EÚ L 341, 22.12.2011, s. 21.

      PRÍLOHA I
      Boli schválené tieto zmeny špecifikácie chráneného zemepisného označenia „Ptujski lük“:

                  —

                  Zo špecifikácie sa vypúšťa táto veta: „Každá cibuľa váži minimálne 70 g.“
                  V pôvodnom opise výrobku bol zjavný rozpor, keďže cibuľa nemôže spĺňať obe uvedené kritériá, teda mať ekvatoriálny priemer minimálne 40 mm a zároveň vážiť minimálne 70 g.

                  —

                  Z oddielu o špecifických pravidlách balenia sa vypúšťajú tieto slová v zátvorkách: „(max. 2 kg)“
                  Hmotnosť balenia finálneho výrobku sa prispôsobuje dopytu, a preto nemá význam ju obmedzovať. Požiadavky spotrebiteľov a obchodníkov ukázali, že balenia s hmotnosťou vyššou než 2 kg ponúkajú výhodnejší pomer medzi kvalitou a cenou.

      PRÍLOHA II
      JEDNOTNÝ DOKUMENT
      Nariadenie Rady (ES) č. 510/2006 o ochrane zemepisných označení a označení pôvodu poľnohospodárskych výrobkov a potravín (1)

      „PTUJSKI LÜK“
      ES č.: SI-PGI-0105-01033 – 20. 8. 2008

         CHZO ( X ) CHOP ( )

      1.   Názov

      „Ptujski lük“
      2.   Členský štát alebo tretia krajina

      Slovinsko
      3.   Opis poľnohospodárskeho výrobku alebo potraviny

      3.1.   Druh výrobku

                  Trieda 1.6.

                  Ovocie, zelenina a obilniny v pôvodnom stave alebo spracované

            3.2.   Opis výrobku, na ktorý sa vzťahuje názov uvedený v bode 1

      „Ptujski lük“ (Allium cepa L.) je cibuľa odrody Ptujska rdeča. Má srdcovito sploštený tvar. Jej ekvatoriálny priemer je minimálne 40 mm. Jej hrdlo je úzke, tenké a uzavreté. Výška každej cibule meraná od kruhového základu cibule k uzavretému hrdlu musí byť o 10 – 50 % menšia ako priemer jej najširšej časti (ekvatoriálny priemer).
      Suchá vonkajšia šupka je červenohnedá až svetločervená. Dužina je biela s modrastým alebo fialkastým odtieňom a výraznejším fialovým okrajom.
      „Ptujski lük“ má typicky mierne štipľavú chuť a silný cibuľový pach.
      3.3.   Suroviny (len pri spracovaných výrobkoch)

      —
      3.4.   Krmivo (len pri výrobkoch živočíšneho pôvodu)

      —
      3.5.   Špecifické kroky výroby, ktoré sa musia uskutočniť v označenej zemepisnej oblasti

      Cibuľa predávaná pod názvom „Ptujski lük“ sa musí vypestovať v danej zemepisnej oblasti.
      Semená alebo sadenice tejto cibule sa musia vypestovať v danej zemepisnej oblasti alebo priviezť od pestovateľov semien, ktorí môžu preukázať, že vykonávajú udržiavacie šľachtenie odrody Ptujska rdeča.
      3.6.   Špecifické pravidlá krájania, strúhania, balenia atď.

      „Ptujski lük“ sa predáva v tradičných vencoch (z ražnej slamy a šiestich alebo dvanástich cibúľ rovnakej veľkosti a farby, bez použitia motúza, drôtu alebo podobného materiálu), v malých baleniach a voľne.
      3.7.   Špecifické pravidlá označovania

      Cibuľa, ktorá spĺňa podmienky stanovené v špecifikácii, sa označuje názvom „Ptujski lük“, slovami „chránené zemepisné označenie“ a vnútroštátnym symbolom kvality.
      4.   Stručné vymedzenie zemepisnej oblasti

      Zemepisná oblasť, v ktorej sa výroba uskutočňuje, je historicky stanovená a zahŕňa Ptujsko Polje. Je to rovina oddelená mestom Ptuj, riekou Drava, okrajmi pohoria Slovenske Gorice a osadami Mihovci a Velika Nedelja.
      5.   Súvislosť so zemepisnou oblasťou

      5.1.   Špecifickosť zemepisnej oblasti

      Ptujsko Polje je časťou rovinatého prírodného regiónu, v ktorom sa krajina rozvíjala na striedajúcich sa pôdnych horizontoch piesku a štrku. Pôda je plytká s vysokým obsahom pieskových častíc a kameňov. Vďaka kontinentálnej klíme s jarnými zrážkami a horúcim a pomerne suchým letám majú tieto pôdy často tendenciu sa vysušovať. Pokiaľ ide o genézu pôdy, každý z dvoch pôdnych horizontov má dva pôdne systémy. Na štrku a piesku je aluviálna pôda na holocénnej terase a hnedozeme na pleistocénnej terase, zatiaľ čo na ílovitej a piesčito-ílovitej vrstve sú hnedé pseudogleje a antrosoly.
      Aluviálne pôdy sú mladé a pedologicky nerozvinuté. Majú jemnú pieskovú textúru a obsahujú veľmi málo ílovitých častíc. Sú priepustné a rozplývavé. Jemný piesok zasahuje až do hĺbky 100 cm; štrk iba zriedkavo zasahuje na povrch. V miestach odfiltrovania vody sa nachádza orná pôda, ktorá poskytuje priaznivé podmienky na pestovanie, najmä tam, kde je chránená pred povodňami.
      Hlavným druhom pôdy na rovine Ptujsko Polje sú hnedozeme. Z hľadiska sebestačnosti sú strategicky dôležité pre výrobu potravín. To je možné vďaka kvalite pôdy a rovnosti terénu. Pôdy majú strednú hĺbku, stredný obsah humusu, sú priepustné a majú ľahkú textúru. Prevláda orná pôda.
      Hnedozemné pôdy s hlbokými piesčito-hlinitými vrstvami sa nachádzajú na okraji pohoria Slovenske Gorice a údolia Pesnica a ich hlavnou zložkou je íl. Sú hlbšie, majú jemnejšiu textúru a sú menej priepustné. Je to oblasť s intenzívnym pestovaním poľných plodín, trávy a chmeľu.
      Antrosoly sa rozkladajú v údolí rieky Pesnica, v mieste jej vstupu do Ptujsko Polje. Väčšina pôd sa meliorovala (hydro a agro meliorácie). Fyzikálne a chemické vlastnosti pôd boli upravené. Pôdy boli prevzdušnené a ich priepustnosť bola zabezpečená pomocou hlbokej orby a používanie hnojív prispelo k zvýšeniu ich pH tak, že už nie sú kyslé. Na týchto pôdach prevláda intenzívne hospodárenie.
      Zo zemepisného hľadiska Dravsko-Ptujsko Polje tvorí časť sub-panónskeho regiónu Slovinska. Klímu v tejto zemepisnej oblasti možno opísať ako veľmi výrazne kontinentálnu. Nie je príliš obdarená zrážkami, ročný priemer v období rokov 1961 – 2000 je približne 950 mm. Okolo Ptuje väčšina dažďových zrážok padne v júni, júli a auguste (obvykle viac ako 100 mm za mesiac) a najsuchšími mesiacmi sú marec, apríl a máj (iba 60 – 85 mm za mesiac).
      „Ptujski lük“ sa musí zbierať ručne. Tým sa zabezpečuje vysoká kvalita výrobku. Ďalšou špecifickou vlastnosťou cibule „Ptujski lük“ je to, že jednotlivé cibule sa spletajú do tradičných vencov, ktoré obsahujú šesť alebo dvanásť cibúľ rovnakej veľkosti a farby.
      5.2.   Špecifickosť výrobku

      „Ptujski lük“ sa vyznačuje svojou dlhodobo zachovávanou kvalitou a výbornými kuchárskymi vlastnosťami. Pri varení sa rýchlo rozpadáva, ale napriek tomu si zachováva svoju charakteristickú chuť. Medzi ďalšie charakteristické vlastnosti cibule „Ptujski lük“ patrí jej srdcovitý až sploštený tvar, červenkastá farba jej šupky a dužiny a jej mierne štipľavá chuť.
      5.3.   Príčinná súvislosť medzi zemepisnou oblasťou a akosťou alebo typickou vlastnosťou výrobku (CHOP), alebo špecifickou akosťou, povesťou alebo inou typickou vlastnosťou výrobku (CHZO)

      Súvislosť medzi cibuľou „Ptujski lük“ a danou oblasťou je založená na povesti, ktorú získala počas mnohých rokov a dlhodobému tradičnému spôsobu pestovania. „Ptujski lük“ je bežný názov pre cibuľu, ktorá sa pestuje na rovine Ptujsko Polje viac ako 200 rokov. Oblasť pestovania sa už od nepamäti nazýva „krajinou pestovania cibule“ (lükarija), pretože sa tam pestuje cibuľa (lük). Anton Ingolič, ktorí žil a pracoval v okolí, napísal, že pestovanie cibule sa začalo v Dornave, v srdci krajiny pestovania cibule, a rozšírilo sa z tohto miesta po celej oblasti Ptujsko Polje. Všetci pestovatelia v Dornave a celej oblasti Ptujsko Polje sa venujú pestovaniu cibule, najmä malí a strední poľnohospodári.
      Vďaka zrážkovému režimu bolo striedanie obilnín hlavnou formou poľnohospodárskej činnosti s cieľom rozvíjať sa a usadiť sa v oblasti Ptujsko Polje. Pestovanie cibule je ideálne aj pre začlenenie do tohto systému striedania plodín. Cibuľa nepotrebuje na rast vysokú teplotu. Keďže piesčité pôdy sa rýchlo vysušia a zahrejú, semená a sadba sa preto môžu sadiť veľmi skoro na jar, keď sú dni ešte krátke. Počas krátkych dní sa rozvíja silný koreňový systém cibule a potom počas jarného dažďa cibuľa naberá na objeme. Potom nasleduje horúce a suché leto, ktoré je potrebné na rozvinutie charakteristickej arómy (chute), a najmä na dôkladné vysušenie cibule. Cibuľa sa preto spočiatku necháva vysušiť na poli, pričom konečné štádium sušenia prebieha v priestoroch pestovateľov. Keďže poľnohospodárstvo, najmä pestovanie obilnín (vrátane raže), sa v tejto zemepisnej oblasti dobre rozvíja už oddávna, rozšírila sa aj známa tradícia spletania cibúľ do vencov z ražnej slamy (motúzov).
      Suché počasie počas dozrievania a plytké piesčité pôdy chudobné na živiny sú práve tými činiteľmi, ktoré prispievajú k rozvinutiu štipľavejšej chute.
      Rôzne štádiá a spôsob pestovania cibule sa miestne odrážajú v bohatstve postupov, zvykov, prísloví, porekadiel a tradičných potravín, ktoré sa rozvinuli a pretrvali, ako aj v architektonických znakoch domov, ktoré museli mať ochranné strechy na sušenie cibule. Tieto postupy ďalej prežívajú a udržiavajú sa ako súčasť každodenného života ľudí (špeciálne, stále veľmi obľúbené potraviny, sušenie cibule v dvoroch pod ochrannými strechami a spletanie vencov z cibule), aj v súvislosti s turistickými akciami.

         Odkaz na uverejnenie špecifikácie

      [Článok 5 ods. 7 nariadenia (ES) č. 510/2006] (2)

      http://www.mko.gov.si/fileadmin/mko.gov.si/pageuploads/podrocja/Varna_in_kakovostna_hrana_in_krma/zasciteni_kmetijski_pridelki/Specifikacije/PTUJSKI_LUK_01.pdf

         (1)  Nahradené nariadením Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny.

         (2)  Nahradené nariadením Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny.


title: Vykonávacie nariadenie Komisie (EÚ) č. 704/2013 z  23. júla 2013 o zatriedení určitého tovaru do kombinovanej nomenklatúry

text:
               25.7.2013

               SK

               Úradný vestník Európskej únie

               L 200/1

         VYKONÁVACIE NARIADENIE KOMISIE (EÚ) č. 704/2013
   z 23. júla 2013
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:

               (1)

               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.

               (2)

               V nariadení (EHS) č. 2658/87 sa stanovili všeobecné pravidlá výkladu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá alebo ktorá k nej pridáva akékoľvek ďalšie rozdelenie a ktorá je ustanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.

               (3)

               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.

               (4)

               Je vhodné ustanoviť, aby sa držiteľ záväznej informácie o nomenklatúrnom zatriedení, ktorú vydali colné orgány členských štátov s ohľadom na zatriedenie tovaru podľa kombinovanej nomenklatúry, ale ktorá nie je v súlade s týmto nariadením, mohol na túto informáciu aj naďalej odvolávať počas troch mesiacov podľa článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).

               (5)

               Opatrenia stanovené v tomto nariadení sú v súlade so stanoviskom Výboru pre colný kódex,

         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry podľa číselného znaku KN uvedeného v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s týmto nariadením, sa možno odvolávať naďalej po dobu troch mesiacov podľa článku 12 odseku 6 nariadenia (EHS) č. 2913/92.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 23. júla 2013

            Za Komisiu v mene predsedu

         Algirdas ŠEMETA

            člen Komisie

      (1)  Ú. v. ES L 256, 7.9.1987, s. 1.

      (2)  Ú. v. ES L 302, 19.10.1992, s. 1.

      PRÍLOHA

                  Opis tovaru

                  Zatriedenie
                  (číselný znak KN)

                  Odôvodnenie

                  (1)

                  (2)

                  (3)

                              1.

                              Elektronická riadiaca jednotka na pracovné napätie nepresahujúce 1 000 V (tzv. „riadiaci modul karosérie“ – „Body Control Module“), navrhnutá ako komponent elektronického riadiaceho systému motorového vozidla, s rozmermi približne 16 × 13 × 3 cm, ktorá je zložená z:

                                          —

                                          programovateľného pamäťového riadiaceho prvku s aktívnymi a pasívnymi prvkami, ako napríklad tranzistory, diódy, procesor, odpory, kondenzátory a induktory,

                                          —

                                          zabudovaného prijímača a pripojenej antény.

                                    Jednotka prijíma signály z ručne ovládaných tlačidiel a snímačov (napríklad dažďových snímačov a fotosnímačov), spracováva ich a na základe toho riadi viacero zariadení vo vozidle, ako napríklad stierače predného skla, vyhrievanie okien, vnútorné osvetlenie, predné a zadné hmlové svetlá a denné stretávacie svetlá. Riadi aj aktiváciu signalizačných zariadení, ako napríklad upozornenie na zapnutie bezpečnostného pásu a upozornenie na prekročenie rýchlosti.
                              Prijíma signály z kľúča s diaľkovým ovládaním, ktorý umožňuje zamykanie alebo odomykanie dverí vozidla.

                  8537 10 99

                  Zatriedenie je určené všeobecnými pravidlami 1, 3(c) a 6 na interpretáciu kombinovanej nomenklatúry, poznámkou 2(f) k XVII. triede a znením číselných znakov KN 8537, 8537 10 a 8537 10 99.
                  Zatriedenie do položky 8512 je vylúčené, keďže jednotka neobsahuje žiadne vizuálne ani zvukové signalizačné zariadenie, ale takéto zariadenia iba aktivuje.
                  Zatriedenie do položky 9032 je tiež vylúčené, keďže jednotka neplní funkciu automatického riadenia elektrických alebo neelektrických veličín (pozri poznámku 7 k 90. kapitole).
                  Jednotka je určená na plnenie dvoch alebo viacerých doplnkových alebo alternatívnych funkcií, ktoré patria pod číselné znaky KN 8537 10 91 a 8537 10 99. Plní funkciu programovateľného pamäťového riadiaceho prvku používaného na elektrické riadenie zariadení, ako napríklad stieračov predného skla a vyhrievania okien [pozri aj vysvetlivky k harmonizovanému systému k položke 8537, bod (3) a vysvetlivky ku kombinovanej nomenklatúre k podpoložke 8537 10 91]. Plní tiež funkciu elektrického riadenia aktivácie signalizačných zariadení, ako napríklad upozornenie na zapnutie bezpečnostného pásu a upozornenie na prekročenie rýchlosti. Keďže obe funkcie sú rovnako dôležité pre fungovanie jednotky, nie je možné určiť hlavnú funkciu jednotky.
                  Jednotka sa preto má zatriediť pod číselný znak KN 8537 10 99 ako ostatné rozvádzače, rozvodné panely, ovládacie (dispečerské) stoly, pulty, skrine a ostatné základne na elektrické riadenie na napätie nepresahujúce 1 000 V.

                              2.

                              Elektronická riadiaca jednotka na pracovné napätie nepresahujúce 1 000 V (tzv. „automatická prevodovka“ – „Automatic transmission“), navrhnutá ako komponent elektronického riadiaceho systému motorového vozidla, s rozmermi približne 8 × 6 × 3 cm.
                              Pozostáva z riadiaceho prvku s aktívnymi a pasívnymi prvkami, ako napríklad tranzistory, diódy, procesor, odpory, kondenzátory a induktory. Riadiaci prvok nie je programovateľný.
                              Jednotka prijíma signály zo snímačov zaznamenávajúcich polohu radiacej páky, spracováva ich a na základe toho ovláda radenie príslušného prevodového stupňa automatickej prevodovky motorového vozidla.

                  8537 10 99

                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry, poznámkou 2(f) k XVII. triede a znením číselných znakov KN 8537, 8537 10 a 8537 10 99.
                  Zatriedenie pod číselný znak KN 8537 10 91 je vylúčené, keďže jednotka sa používa iba na elektrické ovládanie radenia príslušného prevodového stupňa automatickej prevodovky motorového vozidla a riadiaci prvok nie je programovateľný.
                  Zatriedenie do položky 9032 je tiež vylúčené, keďže jednotka neplní funkciu automatického riadenia elektrických alebo neelektrických veličín (pozri poznámku 7 k 90. kapitole).
                  Jednotka sa preto má zatriediť pod číselný znak KN 8537 10 99 ako ostatné rozvádzače, rozvodné panely, ovládacie (dispečerské) stoly, pulty, skrine a ostatné základne na elektrické riadenie na napätie nepresahujúce 1 000 V.

                              3.

                              Elektronická riadiaca jednotka na pracovné napätie nepresahujúce 1 000 V (tzv. „inteligentný kľúč“ - „Smart Key“), navrhnutá ako komponent elektronického riadiaceho systému motorového vozidla, s rozmermi približne 15 × 12 × 4 cm, ktorá je zložená z:

                                          —

                                          programovateľného pamäťového riadiaceho prvku s aktívnymi a pasívnymi prvkami, ako napríklad tranzistory, diódy, procesor, odpory, kondenzátory a induktory,

                                          —

                                          zabudovaného prijímača na transpondérovú komunikáciu (lokalizáciu kľúča) medzi kľúčom a jednotkou.

                                    Jednotka je pripojená na anténu, ktorá je zabudovaná do vozidla a umožňuje zistenie prítomnosti kľúča v blízkosti vozidla.
                              Jednotka prijíma signály z ručne ovládaných tlačidiel a z antény, spracováva ich a na základe toho riadi zariadenia, ako napríklad zamykanie a odomykanie dverí vozidla a štartovanie motora. Riadi aj aktiváciu signalizačných zariadení, ako napríklad riadiace funkcie pre prístup bez kľúča vrátane zvukovej signalizácie v prípade, keď je elektronický kľúč už mimo vozidla.

                  8537 10 99

                  Zatriedenie je určené všeobecnými pravidlami 1, 3(c) a 6 na interpretáciu kombinovanej nomenklatúry, poznámkou 2(f) k XVII. triede a znením číselných znakov KN 8537, 8537 10 a 8537 10 99.
                  Zatriedenie do položky 8512 je vylúčené, keďže jednotka neobsahuje žiadne vizuálne ani zvukové signalizačné zariadenie, ale takéto zariadenia iba aktivuje.
                  Zatriedenie do položky 9032 je tiež vylúčené, keďže jednotka neplní funkciu automatického riadenia elektrických alebo neelektrických veličín (pozri poznámku 7 k 90. kapitole).
                  Jednotka je určená na plnenie dvoch alebo viacerých doplnkových alebo alternatívnych funkcií, ktoré patria pod číselné znaky KN 8537 10 91 a 8537 10 99. Plní funkciu programovateľného pamäťového riadiaceho prvku používaného na elektrické riadenie zariadení, ako napríklad zamykania a odomykania dverí vozidla a štartovanie motora [pozri aj vysvetlivky k harmonizovanému systému k položke 8537, bod (3) a vysvetlivky ku kombinovanej nomenklatúre k podpoložke 8537 10 91]. Okrem toho plní tiež funkciu elektrického riadenia aktivácie signalizačných zariadení, ako napríklad riadiace funkcie pre prístup bez kľúča vrátane zvukovej signalizácie v prípade, keď je elektronický kľúč už mimo vozidla. Keďže obe funkcie sú rovnako dôležité pre fungovanie jednotky, nie je možné určiť hlavnú funkciu jednotky.
                  Jednotka sa preto má zatriediť pod číselný znak KN 8537 10 99 ako ostatné rozvádzače, rozvodné panely, ovládacie (dispečerské) stoly, pulty, skrine a ostatné základne na elektrické riadenie na napätie nepresahujúce 1 000 V.